Ek het 2 kamers met en suite-badkamers bespreek vir B&B. Wat ek gekry het is 'n heel ander storie. Dis toe 'n kamer in 'n huis waar enige iemand anders ook 1 badkamer moet deel en dis self-catering ewe skielik. Die webtuiste is beslis misleidend van wat jy daar sien en wat in die werklikheid by die plek is. Die persoon wat ons ontvang het was swak geklee, ek het nie geweet wie sy is nie en sy het ook nie gesê nie. Ons moes inteken in 'n boek in die donker, die persoon het nie ligte aangesit nie, ek moes vra daarvoor. Ons moes by een hek inkom en weer uitry na 'n ander hek toe waar die kamers was. Die stort se water het net gedrup, dan is dit yskoud en dan kokend warm. Gelukkig het ek nie my hare gewas nie, want ek sou dit nie afgespoel gekry het nie. Die water se druk is beslis 'n groot probleem. Ek sal beslis nie die plek vir enige iemand aanbeveel nie, dit is beslis nie 'n 3 ster plek nie!
Ons was tuis in die Madagaskar-kamer; dit was heerlik ruim aangesien ons drie volwassenes was. Wat verskriklik steurend was, is die deurskynende ligkoepel in die middel van die vertrek. Die kamer was van vroeg soggens tot laat saans so helder dat ek met my sonbril binne in die kamer geloop het. Die waaier maak ook 'n vreeslike lawaai as jy dit aansit. Maar ten spyte van dit het ons heerlik gebly en ontspan; ons gaan beslis weer by Chez Nous tuis gaan. net die keer in 'n kamer sonder 'n natuurlike lig.